ai4bharat/Pralekha huggingface dataset:
محنت اور روزگار کی وزارت
جناب بھوپیندر یادو نے ملک کے غیر نافذ شدہ اضلاع میں ای ایس آئی ہیلتھ اسکیم کو نافذ کرنے کے لیے حکومت کے عزم کا اعادہ کیا
بیمہ شدہ افراد اور مستفیضین کو بہتر حفظان صحت فراہم کرنے کے لیے موجودہ بنیادی ڈھانچے کو بہتر بنانے پر بنیادی توجہ ہے: جناب یادو
محنت اور روزگار اور ماحولیات، جنگلات اور آب و ہوا میں تبدیلی کے مرکزی وزیر جناب بھوپیندر یادو نے ایمپلائز اسٹیٹ انشورنس کارپوریشن  میڈیکل کالج اور ای ایس آئی سی ہسپتال، جوکا، کولکاتہ میں ای ایس آئی ہیلتھ اسکیم کی توسیع کے امکانات تلاش کرنے کے لیے ایک جائزہ میٹنگ کی صدارت کی۔
اس موقع پر بات کرتے ہوئے جناب بھوپیندر یادو نے ملک کے غیر نافذشدہ اضلاع میں ای ایس آئی ہیلتھ اسکیم کو نافذ کرنے کے لیے حکومت کے عزم کا اعادہ کیا۔ بیمہ شدہ افراد اور مستفیضین کو صحت کی بہتر دیکھ بھال فراہم کرنے کے لیے، جائزہ میٹنگ میں بنیادی ڈھانچہ کو بہتر بنانے کے امکان پر بھی تبادلہ خیال کیا گیا۔
محنت اور روزگار اور پٹرولیم اور قدرتی گیس کے وزیر مملکت جناب رامیشور تیلی نے کہا کہ حکومت طبی بنیادی ڈھانچہ بنانے پر توجہ مرکوز کر رہی ہے تاکہ ملک کےورکرز آسانی سے طبی دیکھ بھال کے فوائد حاصل کر سکیں۔
، محنت اور روزگار کی وزارت سکریٹری محترمہ آرتی آہوجانے قیمتی تجاویز پیش کیں اور ای ایس آئی سی اسکیم کی کوریج کو بڑھانے، صحت کی دیکھ بھال کی خدمات میں بہتری اور صنعتی کلسٹروں میں پیشہ ورانہ بیماریوں کی روک تھام کے لیے ایک ایکشن پلان تجویز کیا۔
ای ایس آئی سی کے ڈی جی ڈاکٹر راجندر کمارنے ای سنجیونی کے ذریعے صحت کی دیکھ بھال کی خدمات کے موثر کام کے لیے ایک جدید طریقہ اپنانے اور جدید ٹیکنالوجی ماڈل کو مربوط کرنے اور ای ایس آئی سی کی آن لائن دھنونتری ایپلی کیشن کے استعمال پر بات کی۔
ایمس کے ڈائرکٹر ڈاکٹر ایم سرینواس نے میٹنگ کے شرکاء سے ور چوئل طریقہ سے خطاب کیا اور ای ایس آئی سی کی ترقی میں مدد کرنے اور اس کے بیمہ شدہ افراد اور مستفیضین کو صحت کی بہتر سہولیات فراہم کرنے کے لیے کئی تجاویز پیش کیں۔
مغربی بنگال حکومت کے پرنسپل سکریٹری  جناب برون کمار رے، جناب آلوک چندرا، ایس ایل ای اے، محنت اور روزگار کی وزارت، جناب پرشانتا نندی چودھری، قومی سکریٹری، سی آئی ٹی یو اورجناب شیو پرساد تیواری، جنرل سکریٹری، ٹی یو سی سی۔ تمام میڈیکل کمشنرز، انشورنس کمشنر ، ای ایس آئی سی ، ہیڈکوارٹر کے چیف انجینئر، نچ زونل میڈیکل کمشنرز، ای ایس آئی سی کے 8 میڈیکل کالج اور اسپتالوں کے ڈینز اور میڈیکل سپرنٹنڈنٹس، ایک پی جی آئی ایم ایس آر اور دو ڈینٹل کالج اور اسپتالوں نے بھی اس میٹنگ میں شرکت کی۔
وزارت اطلاعات ونشریات
ہندوستان کے بین الاقوامی فلمی میلے میں کیلی ڈوسکوپ میلے کاآغاز
نئی دہلی، 12 /جنوری- 1202 – ہندوستان کے بین الاقوامی فلمی میلے نے آج اپنے ‘‘کیلی ڈوسکوپ کی قطار بندی کااعلان کردیا ہے۔ اس سیکشن میں دنیا بھرسے 12 فلمیں دکھائی جائے گی۔قطار بندی حسب ذیل ہے:
-1 وی اسٹل ہیو دا ڈیپ بلیک نائٹ از گستاؤو گلواؤ
-2 ونڈو بوائےووڈ آلسو لائک ٹو ہیو اے سب میرین از ایلکس پیپرنو
-3 فار گوٹین وی ول بی از فرنانڈو ترویبا
-4 حیفا اسٹریٹ از موہند ہیال
-5 لو افیئر از ایمونویل مورت
-6 ایپلس از کرسٹوس نیکو
-7 پرتھینن از منتاز کویدرا ویسیئس
-8 مائی لٹل سسٹر از اسٹیفنیہ شوات، ویرو نیکا ریمونڈ
-9 دا ڈیتھ آف سنیما اینڈ مائی فادر ٹو از ڈینی روزین برگ
-10 دا بگ ہٹ از ایمونویل کورکول
-11 ویلی آف دا گاڈس از لیچ میجوسکی
-12 نائٹ آف دا گنگس از فلپ لوکوٹو
صحت اور خاندانی بہبود کی وزارت
ہندوستان کی کووڈ-19 ٹیکہ کاری کا مجموعی احاطہ 166.68 کروڑ سے تجاوز کرگیا ہے
گذشتہ 24 گھنٹوں میں 61 لاکھ سے زیادہ کووڈ سے بچاؤ کے ٹیکے لگائے گئے
صحتیابی کی شرح اس وقت 94.60 فیصد ہے
گذشتہ 24 گھنٹوں میں 161059 نئے معاملات کی رپورٹ موصول ہوئی ہے
ہندوستان میں ایکٹیو معاملات کی تعداد اس وقت 1743059 ہے
ہفتے وار پوزیٹیویٹی کی شرح اس وقت 15.25 فیصد ہے
آج صبح 7 بجے کی عبوری رپورٹ کے مطابق گذشتہ 24 گھنٹوں میں 61 لاکھ سے زیادہ  کووڈ سے بچاؤ کے ٹیکے لگائے گئے جس کے ساتھ ہی ہندوستان میں کووڈ-19 سے بچاؤ کے ٹیکہ کاری کی تعداد 166.68 کروڑ  سے تجاوز کر گئی ہے۔
یہ کامیابی 18314397 اجلاسوں کے ذریعے حاصل کی گئی۔ آج صبح 7 بجے تک کی عبوری رپورٹ کے مطابق مجموعی اعداد کی تفصیل میں شامل:
|
|
مجموعی ٹیکہ کاری کا احاطہ
|
|
صحت دیکھ بھال کے ورکر
|
|
پہلا ڈوز
|
|
1,03,95,812
|
|
دوسرا ڈوز
|
|
98,72,509
|
|
احتیاطی ڈوز
|
|
33,89,571
|
|
پیش پیش رہنے والے ورکر
|
|
پہلا ڈوز
|
|
1,83,96,880
|
|
دوسرا ڈوز
|
|
1,72,49,997
|
|
احتیاطی ڈوز
|
|
39,60,119
|
|
15 سے 18 برس کی عمر کے گروپ کے افراد
|
|
پہلا ڈوز
|
|
4,66,52,398
|
|
دوسرا ڈوز
|
|
3,59,546
|
|
18 سے44 برس کی عمر کے گروپ کے افراد
|
|
پہلا ڈوز
|
|
54,13,03,255
|
|
دوسرا ڈوز
|
|
40,62,14,255
|
|
49 سے 49 برس کی عمر کے گروپ کے افراد
|
|
پہلا ڈوز
|
|
20,03,45,885
|
|
دوسرا ڈوز
|
|
17,16,54,296
|
|
60 سال سے زیادہ عمر کے افراد
|
|
پہلا ڈوز
|
|
12,49,25,432
|
|
دوسرا ڈوز
|
|
10,69,75,936
|
|
احتیاطی ڈوز
|
|
51,52,313
|
|
احتیاطی ڈوز
|
|
1,25,02,003
|
|
میزان
|
|
1,66,68,48,204
پچھلے 24 گھنٹوں میں 254076 مریض شفایاب ہوئے ہیں اور شفایاب ہونے والے مریضوں  کی مجموعی تعداد اس وقت 39230198 ہے۔
اس کے ساتھ ساتھ ہندوستان میں ریکوری کی شرح 94.60 فیصد ہے۔
گذشتہ گھنٹے میں 167059 نئے معاملات کی رپورٹ موصول ہوئی ہے۔
ہندوستان میں ایکٹیو معاملات کی مجموعی تعداد اس وقت 1743059 ہے۔ مجموعی معاملات ملک کے مجموعی پوزیٹیو معاملات کا 4.20 فیصد ہے۔
ٹیسٹنگ کی صلاحیت ملک بھر میں مسلسل توسیع پا رہی ہے۔ گذشتہ 24 گھنٹوں میں مجموعی طور پر 1428672 ٹیسٹ کئے گئے۔ ہندوستان میں ابھی تک مجموعی طور پر 73.06 کروڑ  ٹیسٹ کئے جاچکے ہیں۔
ایک جانب جب کہ ملک بھر میں ٹیسٹنگ کی صلاحیت کو وسعت دی جارہی ہے، تو ملک میں ہفتے وار پوزیٹیویٹی کی شرح اس وقت 15.25 فیصد اور روزانہ کی پوزیٹیویٹی کی شرح 11.69 فیصد کی رپورٹ موصول ہوئی ہے۔
ماحولیات، جنگلات اور موسمیاتی تبدیلی کی وزارت
‘پرندوں کی شناخت اور بنیادی علم طیوریات’ کے چوتھے بیچ کا کورس مکمل
جی ایس ڈی پی – ایم او ای ایف اینڈ سی سی کے ذریعہ شروع کیا گیا ملک گیر اقدام
جی ایس ڈی پی – ماحولیات میں تعاون اور روز گار کے حصول کے لئے ایک موقع
ماحولیات، جنگلات اور آب وہوا میں تبدیلی کی وزارت  نے وزیراعظم اسکل انڈیا مشن کے خطوط پر بھارت کے نوجوانوں کو گرین اسکل ڈیولپمنٹ پروگرام  کے تحت فائدہ مند روز گار حاصل کرنے کی خاطر ماحولیات اور جنگلات کے شعبے میں ہنر مندی کے فروغ کی پہل کو آگے بڑھا یا ہے۔ اس پروگرام کا مقصد ایسے گرین اسکل کے ورکر س تیار کرنا ہے جن میں نیشنلی ڈٹرمنڈ کنٹری بیوشن ، پائیدار ترقیاتی اہداف ، نیشنل بائیو ڈائیورسٹی ٹارگٹس  کے ساتھ ساتھ ویسٹ مینجمنٹ رولس  کے حصول کے لئے تکنیکی معلومات اور پائیدار ترقی کے لئے عہد بستگی موجود ہو۔
رواں مالی سال یعنی 2022-2023 میں ڈبلیو ڈبلیو ایف ای این وی آئی ایس آر پی نے ‘‘پرندوں کی شناخت اور بنیادی علم طیوریات’’ میں جی ایس پی ڈی سرٹیفکٹ کورس کے چار بیچ منعقد کئے ہیں۔ اس کورس میں پورے ملک کے طلباء کو علم طیوریات کے مختلف پہلوؤں کے بارے میں معلومات حاصل کرنے کا موقع فراہم کیا ہے ۔ جن طلباء نے ان کورسوں میں شرکت ہی، ان میں 30 فیصد طلباء متعلقہ شعبوں میں پہلے ہی ملاز مت حاصل کر چکے ہیں۔ یہ کورس مفت ہے اور اس کے لئے پوری طرح ایم او ای ایف اینڈ سی سی کے ذریعہ فنڈ فراہم کئے جاتے ہیں۔
امور داخلہ کی وزارت
کابینہ نے جموں و کشمیر سول سروسز ایکٹ 2020 کے سلسلے میں جموں و کشمیر تشکیل نوحکم ثانی کے اجراء کو منظوری دی
نئی دہلی ،20مئی2020: مرکزی کابینہ نے وزیر اعظم جناب نریندر مودی کی قیادت میں جموں وکشمیر تشکیل نو ایکٹ 2019ء کی دفعہ 96 کے تحت جموں و کشمیر حکم ثانی 2020ءکے لئے اپنی استقدامی منظوری دے دی ہے۔اس آرڈر نے جموں و کشمیر کے مرکز کے زیر انتظام علاقے میں جموں و کشمیر سول سروسز ایکٹ میں ہر سطح کی نوکریوں میں یہاں کاباشندہ ہونے سے متعلق شرائط کے نفاذ میں مزید ترمیم کی ہے۔
یہ آرڈر جموں و کشمیر مرکز کے زیر انتظام علاقے میں تمام اسامیوں کے سلسلےمیں روزگار کے لئے مخصوص باشندہ ہونے سے متعلق کسوٹی پر نافذ العمل ہوگا۔
وزیراعظم کا دفتر
وزیر اعظم نے 42ویں پرگتی سمواد کی صدارت کی
وزیر اعظم نے 10 ریاستوں اور 2 مرکز کے زیر انتظام علاقوں میں پھیلے 1,21,300 کروڑ روپے سےزیادہ مجموعی مالیت کے 12 کلیدی پروجیکٹوں کا جائزہ لیا
وزیر اعظم نے راجکوٹ، جموں، اونتی پورہ، بی بی نگر، مدورائی، ریواڑی اور دربھنگہ میں ایمس کی تعمیر کی پیش رفت کا جائزہ لیا
پی ایم سواندھی اسکیم کا جائزہ لیتے ہوئے، وزیر اعظم نے چیف سکریٹریوں سے شہری علاقوں میں تمام اہل اسٹریٹ وینڈر کی شناخت کرنے اور ان کا احاطہ کرنے پر زور دیا
وزیر اعظم نے’سواندھی سے سمردھی‘ مہم کے ذریعہ سواندھی اسکیم سے استفادہ کرنے والوں کے کنبہ کے افراد کو تمام سرکاری اسکیموں کے فوائد کی یقین دہانی کرانے کی ہدایت دی
وزیر اعظم جناب نریندر مودی نے آج پرگتی کے 42 ویں ایڈیشن کی میٹنگ کی صدارت کی۔ پرگتی مرکز ی و ریاستی حکومتوں کے اشتراک سے فعال حکمرانی اور بروقت نفاذ سے متعلق ، آئی سی ٹی پر مبنی ملٹی ماڈل پلیٹ فارم ہے ۔
اس اجلاس میں بارہ اہم منصوبوں کا جائزہ لیا گیا۔ ان بارہ منصوبوں میں سے سات منصوبے صحت و خاندانی بہبود کی وزارت کے تھے، دو منصوبے ریلوے کی وزارت کے اور ایک ایک منصوبہ روڈ ٹرانسپورٹ اورشاہراہوں کی وزارت اور وزارت اسٹیل، وزارت پٹرولیم اور قدرتی گیس کا تھا۔ ان منصوبوں کی مجموعی لاگت 1,21,300 کروڑ روپے سے زیادہ ہے اوریہ 10 ریاستوں یعنی چھتیس گڑھ، بہار، راجستھان، مدھیہ پردیش، گجرات، مہاراشٹر، تلنگانہ، تمل ناڈو، اوڈیشہ اور ہریانہ اور دو مرکز کے زیر انتظام خطے جموں و کشیر اور دادر و نگر حویلی سے متعلق ہیں۔
وزیر اعظم نے راجکوٹ، جموں، اونتی پورہ، بی بی نگر، مدورائی، ریواڑی اور دربھنگہ میں ایمس کی تعمیر کے پروجیکٹوں کی پیش رفت کا جائزہ لیا۔ وزیر اعظم نے تمام شراکت داروں کو ہدایت کی کہ وہ عوام کے لیے ان کی اہمیت کو مدنظر رکھتے ہوئے باقی دیگر مسائل کو حل کریں اور منصوبوں کی تکمیل کے لیے مقررہ وقت پر عمل کریں۔
بات چیت کے دوران وزیر اعظم نے ’پی ایم سواندھی اسکیم‘ کا بھی جائزہ لیا۔ انہوں نے چیف سکریٹریوں سے شہری علاقوں میں خاص طور پر ٹائر II اور ٹائر III شہروں میں تمام اہل اسٹریٹ وینڈر کی شناخت کرنے اور ان کا احاطہ کرنے پر زور دیا ۔ انہوں نے مشن موڈ میں اسٹریٹ وینڈروں کے ذریعہ ڈیجیٹل لین دین کی حوصلہ افزائی کرنے اور ’سواندھی سے سمردھی ‘مہم کے ذریعہ سواندھی اسکیم سے استفادہ کرنے والوں کے اہل خانہ کو تمام سرکاری اسکیموں کے فوائد دینے کی مہم چلانے کی بھی ہدایت دی۔
وزیر اعظم نے جی 20 کے کامیاب اجلاسوں کے انعقاد پر تمام چیف سیکرٹریوں کو مبارکباد دی۔ انہوں نے ان سے اپنی ریاستوں خاص طور پر سیاحت اور برآمدات کو فروغ دینے کے لیےان اجلاس سے زیادہ سے زیادہ استفادہ کرنے پر زور دیا ۔
پرگتی اجلاس کے دوران، اب تک 17.05 لاکھ کروڑ روپے کی لاگت والے 340 پروجیکٹوں کا جائزہ لیا گیا ہے۔
بھارت کا مسابقتی کمیشن
سی سی آئی نے کلاڈیم انویسٹمنٹ پی ٹی ای لمیٹیڈ  کو شیئر کے ترجیحی اجراء اور وارنٹ کے ذریعے مکمل بنیاد پر آدتیہ برلا فیشن اینڈ ریٹیل لمیٹیڈ کے تقریباً 7.49 فی صد شیئرس کی خریداری کی منظوری دی
مسابقتی کمیشن آف انڈیا  نے کلاڈیم انویسٹمنٹ پی ٹی ای لمیٹیڈ  کو شیئر کے ترجیحی اجراء اور وارنٹ  کے ذریعے مکمل بنیاد پر آدتیہ برلا فیشن اینڈ ریٹیل لمیٹیڈ کے تقریباً 7.49 فی صد شیئرس کی خریداری کی منظوری دی ہے ۔
کلاڈیم انویسٹمنٹ پی ٹی ای لمیٹیڈ  مکمل طور پر لیتھ انویسٹمنٹ پرائیویٹ لمیٹیڈ کی ملکیت ہے ، جو پوری طرح جی آئی سی  پرائیویٹ لمیٹیڈ  کی ملکیت والی کمپنی ہے ۔ جی آئی سی انویسٹر سنگاپور میں ایک پرائیویٹ لمیٹیڈ کمپنی کے طور پر منظم ایک خاص مقصد کے لئے قائم کی گئی کمپنی ہے ، جو جی آئی سی اسپیشل انویسٹمنٹس پرائیویٹ لمیٹیڈ  کے زیر انتظام سرمایہ کاری کرنے والی کمپنیوں کے ایک گروپ کا حصہ ہے۔
آدتیہ برلا فیشن اینڈ ریٹیل لمیٹیڈ  ایک عوام طور پر لسٹیڈ کمپنی ہے ، جو اپنی ذیلی کمپنیوں کے ساتھ مل کر برانڈڈ ملبوسات، جوتے اور لوازمات  کی تیاری اور خردہ فروشی میں مصروف ہے اور اپنے خردہ اسٹورز کے ساتھ ساتھ پورے بھارت میں ، اس کے خصوصی برانڈ آؤٹ لیٹس اور پینٹالونز اسٹورز، ملٹی برانڈ آؤٹ لیٹس، ڈپارٹمنٹل اسٹورز میں شاپ ان شاپ اسٹورز، اپنے آن لائن ریٹیل پلیٹ فارمز اور تھرڈ پارٹی ای کامرس مارکیٹ پلیس کے ذریعے کام کرتی ہے۔
سی سی آئی کا تفصیلی آڈر بعد میں آئے گا ۔
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔

U. No. 9695
(Visitor Counter : 69
سائنس اور ٹیکنالوجی کی وزارت
INSPIRE کی 10 ویں قومی سطح کی نمائش اور پروجیکٹ مقابلہ میں ہندوستان بھر کے اسکولوں کے منتخب طلباء نےاختراعی ایس اینڈ ٹی حل دکھایا
سائنس اور ٹیکنالوجی کے محکمہ کے سکریٹری ، پروفیسر ابھے کرندیکر نے 9 اکتوبر 2023 کو اندرا گاندھی انڈور اسٹیڈیم، دہلی میں انسپائر-مانک کی 10ویں قومی سطح کی نمائش اور پروجیکٹ مقابلہ کا افتتاح کیا، جہاں ملک بھر کے اسکولوں کے 441 منتخب طلباء کے اختراعی آئیڈیاز دکھائے گئے۔
پروفیسر کرندیکر نے کہا کہ ‘‘یہ دیکھنا متاثر کن ہے کہ نوجوان ذہن ایسے اختراعات کے ساتھ آگے آئے ہیں جو معیار زندگی کو بہتر بنانے کی صلاحیت کے ساتھ روز مرہ کے مسائل کا حل ہو سکتے ہیں۔ وہ مقامی مسائل کو حل کرنے کے لیے سائنس اور ٹکنالوجی کا استعمال کر رہے ہیں اور میں یہاں پر دکھائے جانے والے ہنر کو دیکھ کر واقعی پرجوش اور خوشگوار حیرت زدہ ہوں،’’ ۔
سکریٹری ڈی ایس ٹی نے ملک کے مختلف حصوں سے آئے طلباء سے بات چیت کی جو اپنی اختراعات کی نمائش کر رہے ہیں۔ طلباء نے تمام زائرین اور جیوری ممبران کو اپنی موروثی قابلیت کے بارے میں بتاتے ہوئے اپنی اختراعات کی وضاحت کی۔
پروفیسر کرندیکر نے کہا کہ لاکھوں اختراعات میں سے فلٹر کی گئی 400 سے زیادہ اختراعات نمائش میں ہیں، اور یہ ہمارے ملک میں بے پناہ صلاحیت کو ظاہر کرتا ہے۔
انہوں نے اس بات پر زور دیا کہ ایسے تمام اختراع کرنے والوں کو سائنس اور ٹیکنالوجی کے استعمال کے ذریعے معاشرے کے مسائل کے حل کے لیے اختراعات اور تعاون جاری رکھنا چاہیے۔ ڈی ایس ٹی سکریٹری نے مقامی اسکولوں اور کالجوں سے اپیل کی کہ وہ نوجوانوں کی حوصلہ افزائی کریں اور ان کی مستقبل کے لیڈر بننے کی صلاحیت کو حاصل کرنے میں ان کی مدد کریں۔
دو دنوں - 09-10 اکتوبر، 2023 کے لیے منعقد کی گئی نمائش میں اختراعات قومی ترجیحات جیسے کسانوں کے لیے ٹیکنالوجی، صفائی ستھرائی، خواتین کے لیے حفاظت اور تحفظ، صاف توانائی وغیرہ پر توجہ مرکوز کرتی ہیں۔ یہ اب عوام کے لیے کھلا ہے۔
این ایل ای پی سی میں اپنی اختراعات کو ظاہر کرنے والے نمائش کنندگان میں سے منتخب ٹاپ 60 طلباء کو 11 اکتوبر 2023 کو وگیان بھون، نئی دہلی میں عزت افزائی کی جائے گی ۔
ڈاکٹر اروند سی راناڈے، ڈائرکٹر، این آئی ایف نے انسپائر مانک کے عمل کے بارے میں بتایا اور کہا کہ نوجوان ہنرمندوں کا مجموعہ چیلنجوں کی ایک وسیع رینج کا اختراعی حل پیش کرتا ہے۔ یہ امنگ سے بھرے ذہن ہماری قوم کو ماحولیاتی تحفظ سے لے کر نچلی سطح پر بااختیار بنانے تک مختلف شعبوں میں سب سے آگے بڑھنے کا مشترکہ خواب کا اشتراک کرتے ہیں ۔
ڈاکٹر نمیتا گپتا، سربراہ - انسپائر اور سائنسداں جی، ڈی ایس ٹی؛ ڈاکٹر وپن کمار، چیف سائنٹسٹ، این آئی ایف؛جناب مہیش پٹیل، سائنسداں جی، این آئی ایف؛ ڈاکٹر سندیپ بنسل، سائنسداں ڈی ایس ٹی؛ ریاستوں/ مرکز کے زیر انتظام علاقوں اور ضلع کے افسران، اساتذہ/ نگراں اس موقع پر طلبہ کے ساتھ موجود تھے۔
این ایل ای پی سی سالانہ آئی این ایس پی آئی آر ای- ایم اے این اے کے، کے تحت ایک اہم سنگ میل ہے، ایک فلیگ شپ اسکیم جو مشترکہ طور پر محکمہ سائنس اور ٹیکنالوجی  ، حکومت ہند، اور نیشنل انوویشن فاؤنڈیشن  - انڈیا، جو کہ ڈی ایس ٹی کا ایک خود مختار ادارہ ہے، کے ذریعے نافذ کی جاتی ہے۔
سال22-2021 کے دوران ملک کی تمام ریاستوں اور مرکز کے زیر انتظام علاقوں سے کل 7.05 لاک آئیڈیاز اور اختراعات موصول ہوئیں۔ اس اسکیم نے ملک کے 715 اضلاع  بشمول 124 خواہش مند اضلاع کے خیالات اور اختراعات کی نمائندگی کرتے ہوئے شمولیت کی ایک بے مثال سطح کو چھوا۔ شرکاء میں لڑکیوں کی 53فیصد نمائندگی شامل تھی۔ تقریباً 83فیصد حصہ لینے والے اسکول دیہی ماحول سے تھے اور 72فیصد حصہ لینے والے اسکول ریاستی/مرکز کے زیرانتظام علاقوں کے سرکاری اسکولوں سے تھے۔
وزارت اطلاعات ونشریات
‘رین ’ میں کنبہ جاتی مضبوط تعلقات کی قید سے آزاد ہونے کی ایک نوجوان کی چاہت کو دکھایا گیا ہے
فلموں کو کسی مصنف کے ایماندارنہ اور الہامی تاثرات کا حامل ہونا چاہئے ؛ ڈائرکٹر جنّو جرگنز
نئی دہلی:23؍نومبر2021:
‘رین’ میں جو اسٹونیا کے ڈائرکٹر جنو جرگنز کی پہلی فیچر فلم ہے ، ایک کنبے میں باپ اور بیٹے کے درمیان طاقت ور تعلقات کے پہلوؤں کو بیان کیا گیا ہے۔ نسلوں کے درمیان – بوڑھے اور جوان کے درمیان – ایک موضوع ہے جو پوری فلم پر چھایا ہوا ہے۔ یہ بات 52 ویں آئی ایف ایف آئی سے الگ آج جرگنز نے میڈیا سے خطاب کرتے ہوئے کہی۔
جرگنز نے کہا کہ ان کرداروں نے جو فطری اعتبار سے نورڈکس ہیں ، اپنے اندرونی جذبات اپنے ہی اندر رکھے اور ان کے اظہار کو کافی مشکل پایا۔ انہوں نے کہا کہ کچھ جذبات جو میں اپنی اصل زندگی میں ظاہر نہیں کرسکتا ، میں نے انہیں فلم کے ذریعہ طاہر کرنا چاہا۔
فلم کے بارے میں بات کرتے ہوئے انہوں نے کہا کہ یہ اپنی ہی تلاش کے لئے ایک سفر تھا اور میرے اپنے لئے ہی میری تلاش تھی۔ میں بہت سے سوال خود سے ہی پوچھتا تھا اور خود ہی ان کا جواب دے دیتا تھا جو میں نے اپنی اصل زندگی میں کبھی ظاہر نہیں کیا ۔ جرگنز میں نے اپنے بھائی سے ان سوالوں کو پوچھنے کے لئے یہ فلم بنائی۔
ان کی فلم ‘ڈسٹینس ’ جسے لوکارنو فلم فیسٹیول کے لئے منتخب کیا گیا تھا وہ بھی سماجی دائرے میں طاقتور تعلقات کے موضوع پر تھی اور ایک نوجوان کے بارے میں تھی جو جیل سے فرار ہونا چاہتا ہے۔ انہوں نے مزید کہا کہ فلموں کو کسی خود کی ذات کے بارے میں ایماندار اور الہامی تاثرات کا حامل ہونا چاہئے۔
اپنی فلم کے بارے میں انہوں نے کہا کہ یہ ایک لمباعمل تھا اور اسے مکمل کرنے میں 7 سال لگے۔ آج ہم بہت خوش ہیں ۔
اینٹی ناولینین نے، جو فلم کے مصنف ہیں، کہا کہ ایک کنبے میں بہت سے محاذوں پر نسلوں کا فرق ہے۔ یہ فرق زبانوں ، عادتوں اور ٹکنالوجی کے استعمال کی وجہ سے شروع ہوتا ہے۔
افّی میں اپنے تاثرات کے بارے میں انہوں نے کہا کہ ہم نے افّی میں پہنچنے کے لئے تقریباً 7000 کلومیٹر کا سفر طے کیا لیکن لوگ سب جگہ ایک جیسے ہیں اور ان کے تاثرات اور مشکلات بھی ۔انہوں نے یہ بھی کہا کہ یہ ایک شاندار فیسٹیول ہے جو سنیما کے ذریعہ دنیا بھر کے لوگوں کو یکجا کرتا ہے۔
فلم کی اسسٹنٹ ڈائرکٹر محترمہ ہینل جرگنز بھی اس موقع پر موجود تھیں۔
‘رین’ بھارت کے 52 ویں بین الاقوامی فلم فیسٹیول میں کسی ڈائرکٹر کی بہترین پہلی فلم کے مقابلہ جاتی زمرے میں دکھائی جارہی ہے۔
فلم کے بارے میں
یہ اسٹونیا کی ایک فلم ہے ۔ فلم میں معمر شخص ‘رین’ اپنے چھوٹے بھائی اتس کے نقش قدم پر چلتا ہے اور ایک چھوٹے قصبے میں دریا کے کنارے اپنے آبائی مکان میں اچانک لوٹ آتا ہے۔ جہاں وہ اپنے تحکمانہ مجاز کے اپنے والد کلجو اور اپنی والدہ کا سامنا کرنا ہے جن کے دل سے محبت تقریباً ختم ہونے والی ہے۔ اتس اپنے والد اور اپنے بھائی کے درمیان تصادم دیکھتا ہے۔ یہ دونوں مختلف پیڑھیوں سے تعلق رکھنے والے ضدی لوگ ہیں جن کے نظریات دنیا کے بارے میں بنیادی طور پر مختلف ہیں۔ جب والد ‘رین ’ کو اپنی دنیا کی سرحدوں میں قید کرنا چاہتے ہیں تو ‘رین’ الیکزینڈر کی شکل میں امید کی ایک کرن پاتا ہے۔ جو مشکوک ماضی والی ایک پراسرار خاتون ہے ۔
ڈائرکٹر : جنّو جرگنز
فلم ساز : کرسٹزن پتسیپ
منظرنامہ : جنو جرگنز، انتی نالینین
ڈی او پی : ایرک پولوما
ایڈیٹر : پرزیمسلاؤ کرسیلیوسکی
اداکاری : ایلکسئی بلجاجیف، مارکس بورکمین ، میلو ایلزابیتھ کریسا
یو پی ایس سی
انڈین فاریسٹ سروس امتحان، 2022 کا حتمی نتیجہ
یونین پبلک سروس کمیشن کے ذریعہ 20 سے 27 نومبر 2022 تک منعقدہ تحریری امتحان اور جون 2023 میں ہونے والے پرسنیلٹی ٹیسٹ کے انٹرویو کے نتائج کی بنیاد پر انڈین فارسٹ سروس کے عہدوں پر تقرری کے لیے نیچے سفارش کردہ امیدواروں کے میرٹ کی فہرست دی گئی ہے۔
2. مختلف زمروں میں تقرری کے لیے 147 امیدواروں کی سفارش کی جا رہی ہے جن کی تفصیلات درج ذیل ہیں:-
|
|
عام
|
|
ای ڈبلیوایس
|
|
او بی سی
|
|
ایس سی
|
|
ایس ٹی
|
|
کل
|
|
39
(بشمول01
پی ڈبلیو بی ڈی-2 اور 01 پی ڈبلیو بی ڈی-3)
.
|
|
21
|
|
54
(بشمول01
پی ڈبلیو بی ڈی-1اور 01 پی ڈبلیو بی ڈی-2)
|
|
22
|
|
11
|
|
147#
(بشمول01
پی ڈبلیو بی ڈی-1 اور 02 پی ڈبلیو بی ڈی-3)
.
.
# 02 بینچ مارک ڈس ایبلٹی -1 اور 01 بینچ مارک ڈس ایبلٹی -3 کیٹیگری میں امیدواروں کی عدم دستیابی کی وجہ سے جنرل کیٹیگری کی 03 آسامیاں خالی رکھی گئی ہیں۔
3. سروس میں تقرریاں حکومت کی جانب سے دستیاب آسامیوں کی تعداد اور دیگر معیارات کی تکمیل سے مشروط کی جائیں گی۔ حکومت کی طرف سے مطلع کردہ اسامیوں کی تعداد درج ذیل ہے:-
|
|
عام
|
|
ای ڈبلیو ایس
|
|
او بی سی
|
|
ایس سی
|
|
ایس ٹی
|
|
میزان
|
|
62
|
|
15
|
|
40
|
|
22
|
|
11
|
|
150
$07 بشمول بینچ مارک ڈس ایبلٹی ۔
4. درج ذیل رول نمبر والے 12 تجویز کردہ امیدواروں کی امیدواری عارضی ہے:-
|
|
0333473
|
|
0815606
|
|
0862480
|
|
6600343
|
|
0420197
|
|
0824580
|
|
0914402
|
|
6615044
|
|
0707204
|
|
0852239
|
|
6420211
|
|
6624211
5. 2 امیدواروں  کا نتیجہ روک دیا گیا ہے۔
6. 'سہولت کاؤنٹر' یونین پبلک سروس کمیشن کے احاطے میں امتحانی ہال کے قریب واقع ہے۔ امیدوار اپنے امتحان/ بھرتی سے متعلق کسی بھی قسم کی معلومات/ وضاحت ذاتی طور پر یا ٹیلیفون نمبر 011-23385271، 011-23098543 یا 011-23381125 کسی بھی کام کے دن صبح 10:00 بجے سے شام 05:00 بجے کے درمیان حاصل کر سکتے ہیں۔ امتحان کا نتیجہ یونین پبلک سروس کمیشن کی ویب سائٹ www.upsc.gov.in پر بھی دستیاب ہے۔
مکمل فہرست دیکھنے کے لئے یہاں کلک کریں۔
https://static.pib.gov.in/WriteReadData/specificdocs/documents/2023/jul/doc202371219301.pdf
ش ح۔ ش ت۔ج
Uno-6669
(Visitor Counter : 55
الیکٹرانکس اور اطلاعات تکنالوجی کی وزارت
جناب الکیش کمار شرما نے سی-ایم ای ٹی ، تھریسور میں تیار کردہ آئی او ٹی سینسر مصنوعات کا آغاز کیا
مقامی طور پر تیار کردہ آئی او ٹی سینسر حل ہندوستان کو سینسر اور آلات کے عالمی مرکز کے طور پر رکھنے میں مدد کریں گے - جناب الکیش کمار شرما
الیکٹرانکس اور انفارمیشن ٹکنالوجی کی وزارت  کے سکریٹری ، جناب الکیش کمار شرما نے تین آئی او ٹی سینسر پر مبنی پروڈکٹس کا آغاز کیا، جس میں "اسمارٹ ڈیجیٹل تھرمومیٹر"، "آئی او ٹی والا ماحولیاتی نگرانی نظام" اور "ملٹی چینل ڈیٹا ایکوزیشن سسٹم" شامل ہیں، جو آئی آئی او ٹی سینسر میں سی او ای میں سی-ایم ای ٹی کے ذریعہ تیار کئے گئے ہیں۔ ایم ایس مراتا بزنس انجینئرنگ انڈیا پرائیویٹ لمیٹیڈ کو "ملٹی چینل ڈیٹا ایکوزیشن سسٹم" کی ٹیکنالوجی کی منتقلی کو بھی اسی تقریب میں انجام دیا گیا۔
اس موقع پر خطاب کرتے ہوئے انہوں نے معاشرے کی ضروریات اور ملک میں الیکٹرانک مینوفیکچرنگ کو فروغ دینے کے لیے حکومت کے اقدامات پر توجہ دینے کے لیے تحقیق اور ترقی کی اہمیت کا ذکر کیا۔ سینسرز صنعت میں سب سے زیادہ استعمال ہونے والے اجزاء میں سے ایک ہیں اور تجارتی تیار اجزاء اور آلات تیار کرنے کے لیے آئی او ٹی سینسر پر ترجمتی تحقیق کے ذریعے سی-ایم ای ٹی کی کوششیں حکومت کے آتم نربھرتا مشن کے مطابق ہیں۔ مقامی طور پر تیار کردہ آئی او ٹی سینسر حل ہندوستان کو سینسر اور آلات کے عالمی مرکز کے طور پر رکھنے میں مدد کریں گے۔
اسمارٹ شہروں اور ذہین نظام جیسے تصورات کی آمد کے ساتھ، ایسے سینسرز جو انٹرنیٹ آف تھنگز  کے ذریعے دنیا میں کہیں بھی ڈیٹا کا پتہ لگاسکتے ہیں، محسوس کرسکتے ہیں، جواب دے سکتے ہیں اور بھیج سکتے ہیں، نے الیکٹرانکس کی مارکیٹ میں انقلاب برپا کردیا ہے۔ آئی او ٹی فعال والے سینسر جن کو انٹرنیٹ کنیکٹیویٹی کے ذریعے دور سے مانیٹر اور کنٹرول کیا جا سکتا ہے، اسمارٹ ڈیوائسز اور سسٹمز کا مرکز ہیں۔ الیکٹرانک ٹیکنالوجی کے لئے مواد کے لئے مرکز ، تھریسور، حکومت ہند کی الیکٹرانکس اور آئی ٹی وزارت کے تحت ایک آر اینڈ ڈی انسٹی ٹیوٹ ہندوستان کا ایک اہم ادارہ ہے جو الیکٹرانک مواد، اجزاء اور آلات کی ترقی میں مصروف ہے۔ سی- ایم ای ٹی نے بہت سی دیسی ٹیکنالوجیز تیار کی ہیں اور انہیں صنعتوں کو تجارتی بنانے کے لیے منتقل کیا ہے۔ ‘‘انٹلی جینٹ آئی او ٹی سینسر میں عمدگی کے مرکز’’ کے پروگرام تحت، سی-ایم ای ٹی نے آئی او ٹی سینسر پر مبنی تین پروڈکٹس تیار کیے ہیں، جن میں ‘‘اسمارٹ ڈیجیٹل تھرمو میٹر’’، ‘‘آئی او ٹی والا ماحولیاتی نگرانی نظام’’ اور ‘‘ملٹی چینل ڈاٹا ایکوزیشن سسٹم’’شامل ہیں۔ یہ پروڈکٹس جنہیں جناب الکیش کمار شرما آئی اے ایس نے آج لانچ کیا ، کے بارے میں توقع ہے کہ وہ ہندوستانی صنعتوں کو دیسی حل کے ساتھ عالمی سینسر مارکیٹ کو تلاش کرنے میں مدد کریں گے۔
محترمہ سنیتا ورما، گروپ کوآرڈینیٹر ایم ای آئی ٹی وائی ، جناب تھاچت راگاش مینن، جنرل منیجر، ایم ایس مراتا بزنس انجینئرنگ انڈیا پرائیویٹ لمیٹیڈ، ڈاکٹر بی بی کالے، ڈی جی، سی- ایم ای ٹی ، ڈاکٹر این رگھو، ڈائریکٹر، سی- ایم ای ٹی ، تھریسور اور ڈاکٹر اے سیما، سینئر سائنسداں، سی- ایم ای ٹی ، تھریسور نے بھی اس موقع پر خطاب کیا۔
بہت چھوٹی، چھوٹی اور درمیانی صنعتوں کی وزارت
کووڈ کے دوران ایم ایس ایم ای کو مالی امداد
بہت چھوٹی، چھوٹی اور اوسط درجے کی صنعت کے مرکزی وزیر، جناب نارائن رانے نے آج لوک سبھا میں ایک سوال کے تحریری جواب میں درج ذیل معلومات فراہم کیں۔
حکومت ہند نے سیلف ریلائنٹ انڈیا  فنڈ شروع کیا ہے، جس کا مقصد ایم ایس ایم ای کی بڑھتی ہوئی فنڈنگ میں اضافہ کرنا ہے۔
ایس آر آئی فنڈ کے ہائی لائٹس درج ذیل ہیں:-
ایکویٹی، کواسی ایکویٹی اور قرض  کے ذریعے گروتھ کیپٹل کے طور پر آگے کے التزامات کے لیے ڈاٹر فنڈز کو فنڈنگ سپورٹ مہیا کرانا۔
ایم ایس ایم ای کی تیز رفتار ترقی کی مدد کرنا اور اس طرح اقتصادیات میں تیزی لانا اور روزگار کے مواقع پیدا کرنا۔
ایم ایس ایم ای کو اپنے دائرہ کار سے باہر نکلنے اور قومی/بین الاقوامی چمپئن بننے میں ایم ایس ایم ای کی مدد کرنا۔
ایم ایس ایم ای کی مدد کرنا، جو متعلقہ ٹیکنالوجی، اشیاء اور خدمات پیدا کرکے بھارت کو خود کفیل بنانے میں مدد کر رہی ہیں۔
ایم ایس ایم ای میں سرمایہ کاری کی خواہش مند ڈاٹر فنڈز کو پینل میں شامل کیا جائے گا۔
ایم ایس ایم ای میں لگائی گئی 20 فیصد رقم ایس آر آئی فنڈ کے ذریعے فراہم کی جائے گی۔ ایم ایس ایم ای ڈی قانون میں بیان کی گئی تشریح کے مطابق ایم ایس ایم ای اہل ہوں گی، بشرطیکہ تجزیہ کے بعد انہیں کارگر پایا جائے، ان کی ترقی کا امکان مثبت ہو، اور ترقی کے لیے وضاحتی کاروباری منصوبہ ہو۔ پچھلے 3 سال کے سی اے جی آر پر غور کیا جائے گا۔
غیر منافع بخش ادارے، این بی ایف سی، مالی شمولیتی شعبہ، مائکرو کریڈٹ سیکٹر، اور دیگر مالیاتی ثالثین قابل غور نہیں ہوں گے۔
فی ایم ایس ایم ای 10.00 کروڑ روپے کی اوسط سرمایہ کاری کا تصورکرتے ہوئے، تقریباً 5000 ایم ایس ایم ای کو فائدہ حاصل ہونے کی امید ہے۔
اس اسکیم کے تحت فراہم کی جانے والی مالی امداد کا مقصد کارگر ایم ایس ایم ای کی مالی صلاحیت میں اضافہ کرنا ہے تاک وہ اپنے کاروبار کو بڑھا سکیں اور قومی/بین الاقوامی چمپئن بن سکیں۔
اس اسکیم کو ’’این ایس آئی سی وینچر کیپٹل فنڈ لمیٹڈ‘‘ نام کے خصوصی مقصد کے تحت نافذ کیا جا رہا ہے۔ این ایس آئی سی وینچر کیپٹل فنڈ لمیٹڈ کے ذریعے فراہم کی گئی معلومات کے مطابق، اب تک 1080 کروڑ روپے کی منظوری دی جا چکی ہے۔